PAGE  

[image: image1.jpg]



Parlamentul României

Camera Deputaţilor

	Comisia pentru muncă şi 
protecţie socială

	Comisia juridică de 
disciplină și imunități 


	Nr. 4c-9/874
	Nr. 4c-13/56/57


Bucureşti, 28 iunie 2023
PLx 25 și 26/2023
Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru modificarea Legii nr.272/2004 privind protecţia şi promovarea drepturilor copilului (PLx 25/2023) și a proiectului de Lege pentru modificarea art. 129 alin. (41) din Legea nr. 272/2004 privind protecţia şi promovarea drepturilor copilului (PLx 26/2023), trimise Comisiei pentru muncă şi protecţie socială și Comisiei juridice de disciplină și imunități pentru dezbatere şi examinare în fond, cu adresele nr. PLx 25/2023 respectiv nr. PLx 26/2023  din 1 februarie 2023.

Menționăm că prezentul raport comun a fost întocmit în conformitate cu prevederile art.69 din Regulamentul Camerei Deputaţilor, republicat, cu modificările și completările ulterioare .
	PREŞEDINTE,
Adrian Solomon
	PREŞEDINTE,

Laura-Cătălina Vicol-Ciorbă

Parlamentul României

Camera Deputaţilor

protecţie socială

	Comisia juridică de 

	Nr. 4c-9/874
	Nr. 4c-13/56/57


Bucureşti, 28 iunie 2023
PLx 25 și 26/2023

RAPORT  COMUN

asupra proiectului de Lege pentru modificarea Legii nr.272/2004 privind protecţia şi promovarea drepturilor copilului 
(PLx 25/2023)
şi a proiectului de Lege pentru modificarea art. 129 alin. (41) din Legea nr. 272/2004 privind protecţia şi promovarea drepturilor copilului 
(PLx 26/2023)
În temeiul art.95 din Regulamentul Camerei Deputaţilor, republicat, cu modificările și completările ulterioare, Comisia pentru muncă şi protecţie socială și Comisia juridică de disciplină și imunități au fost sesizate cu dezbaterea pe fond a proiectului de Lege pentru modificarea Legii nr.272/2004 privind protecţia şi promovarea drepturilor copilului (PLx 25/2023) şi a proiectului de Lege pentru modificarea art. 129 alin. (41) din Legea nr. 272/2004 privind protecţia şi promovarea drepturilor copilului (PLx 26/2023), trimise comisiilor cu adresele nr. PLx 25/2023 respectiv nr. PLx 26/2023 din 1 februarie 2023.
Cele două iniţiative legislative au acelaşi obiect de reglementare, respectiv modificarea art.129 din Legea nr.272/2004, în vederea aplicării unitare a acestor dispoziții, prin introducerea unei menţiuni exprese referitoare la faptul că tinerii care optează pentru continuarea măsurii de protecţie specială în condiţiile art.55 alin.(2) sau (3) au dreptul, la ieşirea din sistemul de protecţie specială, la indemnizaţia prevăzută la art.129 alin.(42).

De asemenea, se propune modificarea alin.(2) al art. 55 și a alin.(42) al art. 129 din Legea nr. 272/2004 în sensul înlocuirii sintagmei „învăţământ de ziˮ cu sintagma „formă de învăţământ prevăzută de legeˮ, cu scopul de a încuraja tinerii din sistemul de protecţie socială să urmeze orice formă de învăţământ, în vederea obţinerii unei calificări profesionale şi a integrării pe piaţa muncii.

Prezentul raport comun a fost întocmit cu respectarea prevederilor art.69 din Regulamentul Camerei Deputaţilor, republicat, cu modificările ulterioare. La întocmirea acestuia, comisiile a avut în vedere:

· avizele favorabile al Consiliului Legislativ (nr.1192/02.11.2022 și nr.1261/17.11.2022)

· avizele Consiliului Economic și Social (nr.6863/01.11.2022 și nr.6978/08.11.2022)

· avizele favorabile ale Comisiei pentru învățământ 
(nr.4c-11/17/08.02.2023 și nr.4c-11/19/08.02.2023)

· avizele favorabile ale Comisiei pentru sănătate şi familie 
(nr.4c-10/19/13.03.2023 și nr.4c-10/20/13.02.2023)

· avizele favorabile ale Comisiei pentru drepturile omului, culte şi problemele minorităţilor naţionale (nr.4c-6/51/15.02.2023 și nr.4c-6/52/15.02.2023)

· avizele favorabile ale Comisiei pentru egalitatea de şanse pentru femei şi bărbaţi (nr.4c-20/60/15.02.2023 și nr.4c-20/86/28.02.2023)

· punctele de vedere favorabile ale Guvernului (nr.3273/22.03.2023 și nr.4504/20.04.2023).
În conformitate cu prevederile Regulamentului Camerei Deputaţilor, republicat, cu modificările și completările ulterioare, comisiile au dezbătut proiectele de lege în şedinţe separate. 
La şedinţa Comisiei juridice de disciplină și imunități din data de 7 iunie 2023, au participat deputaţii conform propriei liste de prezenţă. 

În urma dezbaterilor şi a opiniilor exprimate, membrii comisiei au hotărât, cu unanimitate de voturi, adoptarea proiectului de lege 
 cu nr.PLx 26/2023 cu amendamente şi respingerea proiectului de lege nr. PLx 25/2023, prevederile acestuia regăsindu-se în forma adoptată de comisii pentru PLx 26/2023.
La şedinţa Comisiei pentru muncă şi protecţie socială din data de 28 iunie 2023 au participat deputaţii, conform listei de prezenţă. 

În urma dezbaterilor şi a opiniilor exprimate, membrii comisiei au hotărât, cu unanimitate de voturi, adoptarea proiectului de lege nr.PLx 26/2023 cu amendamente şi respingerea proiectului de lege nr. PLx 25/2023, prevederile acestuia regăsindu-se în forma adoptată de comisii.
Proiectele de lege au fost adoptate de Senat, în calitate de primă Cameră sesizată, în şedinţa din 21 decembrie 2022. 

În raport cu conținutul și obiectul lor, ambele proiecte de lege fac parte din categoria legilor organice.

Pentru ambele proiecte de lege, Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat.

În urma finalizării dezbaterilor asupra proiectelor de lege şi a documentelor conexe, membrii celor două comisii au hotărât să propună plenului Camerei Deputaţilor prezentul raport comun, de adoptare cu amendamente a proiectului de lege nr. PLx 26/2023 şi respingerea proiectului de lege nr. PLx 25/2023, prevederile acestuia regăsindu-se în forma adoptată de comisii pentru PLx 26/2023.
Amendamentele sunt redate în anexele care fac parte integrantă din prezentul raport comun.

	PREŞEDINTE,
Adrian Solomon
	PREŞEDINTE,

Laura-Cătălina Vicol-Ciorbă


	SECRETAR,
Dan-Constantin Şlincu

	SECRETAR,
LADANYI Laszlo-Zsolt

	
	


Şef birou Lidia Vlădescu

Întocmit, 
Consilier parlamentar Sorina Szabo




Consilier parlamentar Florica Manole
ANEXA NR.1

AMENDAMENTE ADMISE

În urma dezbaterilor, Comisiile au hotărât adoptarea proiectului de lege cu următoarele amendamente:

	Nr. crt
	Text act normativ de bază
	Text adoptat de Senat 
PLx 26/2023
	Text propus de comisii 

 (autorul amendamentului)
	Motivare

	1
	__
	Titlul legii

Lege pentru modificarea art. 129 alin. (41) din Legea nr. 272/2004 privind protecţia şi promovarea drepturilor copilului


	Lege pentru modificarea Legii nr.272/2004 privind protecţia şi promovarea drepturilor copilului
	Pentru respectarea exigențelor impuse de normele de tehnică legislativă şi corelare cu modificările propuse.

	2
	__
	Articol unic.- La articolul 129 din Legea nr.272/2004 privind protecția și promovarea drepturilor copilului, republicată în Monitorul Oficial al României, Partea I, nr.159 din 5 martie 2014, cu modificările și completările ulterioare, alineatul (41) se modifică și va avea următorul cuprins:
	Articol unic. - Legea nr.272/2004 privind protecția și promovarea drepturilor copilului, republicată în Monitorul Oficial al României, Partea I, nr.159 din 5 martie 2014, cu modificările și completările ulterioare, se modifică după cum urmează:

Autori: membrii comisiilor 


	Pentru respectarea exigențelor impuse de normele de tehnică legislativă.

	3
	(2) La cererea tânărului, exprimată după dobândirea capacităţii depline de exerciţiu, dacă îşi continuă studiile o singură dată în fiecare formă de învăţământ de zi, protecţia specială se acordă, în condiţiile legii, pe toată durata continuării studiilor, dar fără a se depăşi vârsta de 26 de ani.


	__

	1. La articolul 55, alineatul (2) se modifică și va avea următorul cuprins:

„(2) La cererea tânărului, exprimată după dobândirea capacităţii depline de exerciţiu, dacă îşi continuă studiile o singură dată în fiecare formă de învăţământ prevăzută de lege, protecţia specială se acordă, în condiţiile legii, pe toată durata continuării studiilor, dar fără a se depăşi vârsta de 26 de ani.”
Autori: membrii comisiilor 
	Pentru a clarifica aplicarea acestor prevederi pentru toate situațiile în care se continuă studiile, sintagma ” formă de învăţământ de zi” se înlocuiește cu sintagma ”formă de învăţământ prevăzută de lege”.

	4
	(41) Tinerii pentru care s-a stabilit o măsură de protecţie specială, în condiţiile art. 55 alin. (2) şi (3), au dreptul, la ieşirea din sistemul de protecţie specială, la o indemnizaţie care se acordă o singură dată, al cărei cuantum reprezintă de trei ori valoarea salariului de bază minim brut pe ţară garantat în plată, stabilit potrivit legii. 
	”(41) Tinerii pentru care s-a stabilit o măsură de protecţie specială au dreptul, la ieşirea din sistemul de protecţie specială, indiferent de momentul ieșirii, inclusiv în situația în care au optat pentru continuarea acesteia în condițiile alin. (42), la o indemnizație care se acordă o singură dată, al cărei cuantum reprezintă de trei ori valoarea salariului de bază minim brut pe țară garantat în plată, stabilit potrivit legii.”


	2. La articolul 129, alineatele (41) și (42) se modifică și vor avea următorul cuprins:

Nemodificat
Autori: membrii comisiilor 
	Pentru respectarea exigențelor impuse de normele de tehnică legislativă.

	5
	(42) Tinerii care au beneficiat de o măsură de protecţie specială, în condiţiile legii, şi au împlinit vârsta de 18 ani pot opta pentru continuarea măsurii de protecţie specială în condiţiile art. 55 alin.(2) şi (3) sau pentru primirea unei indemnizaţii lunare în valoare de 4,8 ISR. Beneficiază de această indemnizaţie până la împlinirea vârstei de 26 de ani tinerii care fac dovada că urmează o formă de învăţământ la zi sau au un loc de muncă. 
	__

	(42) Tinerii care au beneficiat de o măsură de protecție specială stabilită în condițiile legii și care fac dovada că urmează o formă de învăţământ prevăzută de lege sau au un loc de muncă, pot opta pentru continuarea măsurii de protecţie specială în condiţiile art. 55 alin.(2) sau (3) ori pentru primirea unei indemnizaţii lunare în valoare de 4,8 ISR până la împlinirea vârstei de 26 de ani. Opțiunea poate fi exprimată o singură dată, indiferent de momentul ieșirii din sistemul de protecţie socială.”
Autor: deputat Dan Şlincu
	Pentru asigurarea aplicării unitare a prevederilor art.129 alin. (42) și pentru evitarea unor interpretări contradictorii în privința modului de aplicare a acestora. 

Este necesar să se specifice că beneficiază de acest drept și tinerii care au optat inițial pentru continuarea măsurii de protecție și care, ulterior, cer încetarea acesteia.


ANEXA NR.2

AMENDAMENTE RESPINSE
În urma dezbaterilor, Comisiile au respins următorul amendament:

	Nr.

 crt.
	Text

iniţial
	Text propus

(autor amendament)
	MOTIVARE

1. Argumente susţinere
2. Argumente respingere
	Camera decizională

	1
	1. La articolul 55, alineatul (2) se modifică și va avea următorul cuprins:

(2) La cererea tânărului, exprimată după dobândirea capacității depline de exercițiu, dacă își continuă studiile o singură dată în fiecare formă de învățământ prevăzută de lege, protecția specială se acordă, în condițiile legii, pe toată durata continuării studiilor, dar fără a se depăși vârsta de 26 de ani.


	1. La articolul 55, alineatul (2) se modifică și va avea următorul cuprins:

„(2) La cererea tânărului, exprimată după dobândirea capacității depline de exercițiu, dacă își continuă studiile o singură dată pentru fiecare nivel de învățământ prevăzut de lege, protecția specială se acordă, în condițiile legii, pe toată durata continuării studiilor, dar fără a se depăși vârsta de 26 de ani.”

Autor: Comisia pentru învățământ


	1.

2. Textul adoptat de comisii este acoperitor.


	Camera Deputaților

